दोपहर को जब दुश्मन महल के दरवाज़े तक आ गया तो हड़बड़ाहट मची। राजा को सूचना दी गई कि अब तो पानी नाक से ऊपर निकल गया है। सेना को प्रतिकार का आदेश दें। फ़कीर ने शयनकक्ष से अपना कमंडल लाने का आदेश दिया। दरबारी दौड़े। वे जानते थे कि फ़कीरों के कमंडल में बड़ा दम होता है। उससे एक चुल्लू जल ले कर जब वे मंतर फूंकते हैं तो सल्तनतें ढेर हो जाती हैं। सो, दुश्मन सेना की क्या बिसात? कमंडल जैसे ही फ़कीर के हाथ में आया, उसने अपना झोला ले कर महल से बाहर कूच कर दिया। कोई उसका कुछ नहीं बिगाड़ पाया।